**projektas**

**reg. Nr. T-127**

**2.21.darbotvarkės klausimas**

**Pasvalio rajono savivaldybės taryba**

**Sprendimas**

**Dėl SAVIVALDYBĖS turto PERDAVIMO PASVALIO R. JONIŠKĖLIO GABRIELĖS PETKEVIČAITĖS-Bitės GIMNAZIJAI**

2020 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsniu ir 12 straipsnio 1 bei 2 dalimis, įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Savivaldybės tarybos 2015 m. kovo 31 d. sprendimu Nr. T1-77 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“, ir atsižvelgdama į Pasvalio rajono savivaldybės administracijos 2020 m. birželio 9 d. įsakymą Nr. DV-366 „Dėl Pasvalio rajono savivaldybės administracijos patikėjimo teise valdomo Savivaldybės turto pripažinimo nereikalingu ir tolesnio jo panaudojimo“, Pasvalio rajono savivaldybės taryba nusprendžia:

1. Perduoti Pasvalio r. Joniškėlio Gabrielės Petkevičaitės-Bitės gimnazijai valdyti, naudoti ir disponuoti juo patikėjimo teise Pasvalio rajono savivaldybei nuosavybės teise priklausantį šiuo metu Pasvalio rajono savivaldybės administracijos patikėjimo valdomą turtą:

1.1 nekilnojamuosius daiktus, esančius Vytauto g. 37, Joniškėlyje, Pasvalio r. sav. (nekilnojamojo turto registro Nr. 35/13657),

1.1.1. stadioną (inventorinis Nr. 120310481, unikalus Nr. 4400-5328-8501, statybos metai – 2019, plotas – 4 633,19 kv. m), kurio pradinė vertė – 35 512,00 Eur, likutinė vertė 2020 m. birželio 30 d. – 35 512,00 Eur;

1.1.2. universalią sporto aikštelę (inventorinis Nr. 120310482, unikalus Nr. 4400-5328-8512, statybos metai – 2019, plotas – 549,23 kv. m), kurios pradinė vertė – 71 832,13 Eur, likutinė vertė 2020 m. birželio 30 d. – 71 832,13 Eur;

1.1.3. pėsčiųjų taką (inventorinis Nr. 120310483, unikalus Nr. 4400-5328-8478, statybos metai – 2019, plotas – 28,66 kv. m), kurio pradinė vertė – 3 177,06 Eur, likutinė vertė 2020 m. birželio 30 d. – 3 177,06 Eur;

1.1.4. pėsčiųjų taką (inventorinis Nr. 120310484, unikalus Nr. 4400-5328-8489, statybos metai – 2019, plotas – 26,13 kv. m), kurio pradinė vertė – 2 903,35 Eur, likutinė vertė 2020 m. birželio 30 d. – 2 903,35 Eur;

1.1.5. pėsčiųjų taką (inventorinis Nr. 120310485, unikalus Nr. 4400-5328-8494, statybos metai – 2019, plotas – 3,68 kv. m), kurio pradinė vertė – 406,78 Eur, likutinė vertė 2020 m. birželio 30 d. – 406,78 Eur;

1.1.6. tvorą (inventorinis Nr. 120320092, unikalus Nr. 4400-5328-8534, statybos metai – 2019, ilgis – 235,59 m), kurios pradinė vertė – 10 856,37 Eur, likutinė vertė 2020 m. birželio 30 d. – 10 856,37 Eur;

1.1.7. tvorą (inventorinis Nr. 120320093, unikalus Nr. 4400-5328-8545, statybos metai – 2019, ilgis – 16,89 m), kurios pradinė vertė – 779,31 Eur, likutinė vertė 2020 m. birželio 30 d. – 779,31 Eur;1.1.8. drenažo nuotekų tinklus (inventorinis Nr. 120320094, unikalus Nr. 4400-5328-9564, statybos metai – 2019, ilgis – 1 053,73 m), kurių pradinė vertė – 72 311,70 Eur, likutinė vertė 2020 m. birželio 30 d. – 72 311,70 Eur;

1.2. trumpalaikį materialųjį turtą – informacinį stendą, kurio įsigijimo vertė – 302,50 Eur.

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto perdavimo ir priėmimo aktą.

Įsakymas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Virginija Antanavičienė

2020-06-09 tel. (8 451) 54 114

Suderinta DVS Nr. RTS-135

Pasvalio rajono savivaldybės tarybai

**AIŠKINAMASIS RAŠTAS**

**Dėl SAVIVALDYBĖS turto PERDAVIMO PASVALIO R. JONIŠKĖLIO GABRIELĖS PETKEVIČAITĖS-Bitės GIMNAZIJAI**

2020-06-09

Pasvalys

**1. Problemos esmė.**

Vadovaujantis [Lietuvos Respublikos valstybės ir savivaldybių turto valdymo, naudojimo ir disponavimo juo įstatymo](http://www3.lrs.lt/pls/inter3/dokpaieska.showdoc_l?p_id=453733) 12 straipsnio 1 ir 2 dalimis, Savivaldybei nuosavybės teise priklausančio turto savininko funkcijas, remdamasi įstatymais, įgyvendina Savivaldybės taryba, o Savivaldybės įstaigos ir organizacijos turtą valdo, naudoja ir juo disponuoja patikėjimo teise. Patikėjimo teisė į perduodamą Savivaldybės turtą atsiranda nuo turto perdavimo patikėjimo teisės subjektui (patikėtiniui) ir turto perdavimo-priėmimo akto pasirašymo.

 Šiuo metu sprendimo projekte nurodytą turtą valdo patikėjimo teise Pasvalio rajono savivaldybės administracija. Ji šiuos daiktus įgijo įgyvendinus projektą Nr. 08.2.1-CPVA-908-51-0008 „Joniškėlio m. viešosios infrastruktūros plėtra“. Joniškėlio Gabrielės Petkevičaitės-Bitės gimnazijos teritorijos sutvarkymo darbai baigti, todėl, atsižvelgus į Pasvalio rajono savivaldybės administracijos 2020 m. birželio 9 d. įsakymą Nr. DV-366 „Dėl Pasvalio rajono savivaldybės administracijos patikėjimo teise valdomo savivaldybės turto pripažinimo nereikalingu ir tolesnio jo panaudojimo“, tikslinga sprendimo projekte nurodytą turtą perduoti Joniškėlio Gabrielės Petkevičaitės-Bitės gimnazijai, kuri šiais daiktais naudojasi.

 **2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė